Document ID: 32009R0032

KOMISSION ASETUS (EY) N:o 32/2009,
annettu 16 päivänä tammikuuta 2009,
asetuksella (EY) N:o 1498/2007 avatussa tariffikiintiössä tammikuun 2009 ensimmäisten seitsemän päivän aikana haettujen sokeria sekä AKT/MMA- tai EY/MMA-alkuperäkumulaatiota soveltaen saatuja sokerin ja kaakaon sekoituksia koskevien tuontitodistusten myöntämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon merentakaisten maiden ja alueiden assosioinnista Euroopan yhteisöön 27 päivänä marraskuuta 2001 tehdyn neuvoston päätöksen 2001/822/EY (1) ja erityisesti sen liitteessä III olevan 6 artiklan 4 kohdan viidennen alakohdan,
sekä katsoo seuraavaa:
(1)
Sokerin sekä AKT/MMA- tai EY/MMA-alkuperäkumulaatiota soveltaen saatujen sokerin ja kaakaon sekoitusten tuontitodistusten myöntämistä koskevista yksityiskohtaisista erityissäännöistä 18 päivänä joulukuuta 2007 annetulla komission asetuksella (EY) N:o 1498/2007 (2) avataan tariffikiintiö sokerialan tuotteiden tuontia varten. Mainitun asetuksen 1 artiklassa säädetään, että tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annettua komission asetusta (EY) N:o 1301/2006 (3) sovelletaan tuotaessa yhdistetyn nimikkeistön 17 ryhmään ja CN-koodeihin 1806 10 30 ja 1806 10 90 kuuluvia MMA-alkuperää olevia tuotteita, jotka on saatu soveltaen kumulaatiota AKT- ja/tai EY-alkuperää olevaan sokeriin.
(2)
Asetuksen (EY) N:o 1301/2006 7 artiklan 2 kohdassa säädetään, että jos todistushakemuksissa haetut määrät ylittävät kyseisellä tuontitariffikiintiökaudella tai osakaudella käytettävissä olevat määrät, komissio vahvistaa myöntämiskertoimen, jota jäsenvaltioiden on sovellettava kussakin todistushakemuksessa haettuihin määriin.
(3)
Tammikuun 2009 ensimmäisten seitsemän päivän kuluessa jätettyjen tuontitodistushakemusten, jotka koskevat osakautta 1 päivästä tammikuuta31 päivään maaliskuuta 2009, määrät ylittävät käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava kyseisen kiintiön osalta haettuihin määriin sovellettava jakokerroin sekä keskeytettävä uusien todistusten hakeminen vuoden 2009 osalta,
ON ANTANUT TÄMÄN ASETUKSEN:
1 artikla
Myönnetään tuontitodistukset, jotka koskevat kiintiötä, jonka järjestysnumero on 09.4652 ja jotka on esitetty asetuksen (EY) N:o 1498/2007 nojalla osakaudeksi 1 päivästä tammikuuta31 päivään maaliskuuta 2009, hakemuksissa esitetyille määrille, joihin sovelletaan 68,292682 prosentin suuruista myöntämiskerrointa.
Keskeytetään vuotta 2009 koskevien uusien todistusten hakeminen.
2 artikla
Tämä asetus tulee voimaan 17 päivänä tammikuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä tammikuuta 2009.

Labels: 3
18
17